Document ID: 32014D0644

POLIITTISTEN JA TURVALLISUUSASIOIDEN KOMITEAN PÄÄTÖS EUAM UKRAINA/1/2014,
annettu 24 päivänä heinäkuuta 2014,
Euroopan unionin Ukrainassa toteuttaman siviiliturvallisuusalan uudistamista koskevan neuvontaoperaation (EUAM Ukraina) johtajan nimittämisestä
(2014/644/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
ottaa huomioon siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) 22 päivänä heinäkuuta 2014 annetun neuvoston päätöksen 2014/486/YUTP (1) ja erityisesti sen 7 artiklan 1 kohdan,
sekä katsoo seuraavaa:
(1)
Poliittisten ja turvallisuusasioiden komitea on päätöksen 2014/486/YUTP nojalla valtuutettu Euroopan unionista tehdyn sopimuksen 38 artiklan mukaisesti tekemään Euroopan unionin Ukrainassa toteuttaman siviiliturvallisuusalan uudistamista koskevan neuvontaoperaation (EUAM Ukraina) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.
(2)
Unionin ulkoasioiden ja turvallisuuspolitiikan korkea edustaja on 23 päivänä heinäkuuta 2014 ehdottanut Kalman MIZSEIn nimittämistä EUAM Ukrainan operaation johtajaksi 1 päivänä elokuuta 2014 alkavaksi ja 31 päivänä heinäkuuta 2015 päättyväksi yhden vuoden kaudeksi,
ON HYVÄKSYNYT TÄMÄN PÄÄTÖKSEN:
1 artikla
Nimitetään Kalman MIZSEI Euroopan unionin Ukrainassa toteuttaman siviiliturvallisuusalan uudistamista koskevan neuvontaoperaation (EUAM Ukraina) johtajaksi 1 päivänä elokuuta 2014 alkavaksi ja 31 päivänä heinäkuuta 2015 päättyväksi yhden vuoden kaudeksi.
2 artikla
Tämä päätös tulee voimaan päivänä, jona se hyväksytään.
Tehty Brysselissä 24 päivänä heinäkuuta 2014.

Labels: 18
15
5